**Un secret bine păzit...**

*Florin-Cezar CĂLIN*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cândva, te-am creionat în mare taină,

- Din vise ce-mi păreau cam efemere!

Dar bune ca să-mi oblojesc o rană,

Făcută într-o lume de ... tăcere.

Erai pe-atunci o urmă de speranță,

(lumina mea străină de-ntuneric).

- Ce afișa vădită nonșalanță!

Când dăruia iubirea (ca generic).

Am rătăcit prin stele și prin timp,

Dragostei tale să îi dau crezare.

Dar, mai mereu, eram în contratimp,

- Cu viața și cu noi, cu fiecare!

- La ușa ta eu gândul mi-am lăsat!

Să stea de pază (pentr-o lungă vreme).

- Dar între timp, mirat, am constatat!

Că a-nceput, de tine, a se teme.

”- Oare de ce, el, e în starea asta!”,

- Și cine l-a adus la agonie?.

E dragostea, ce l-a lovit, năpasta,

Făcându-l ca să plece-n pribegie.

Mi te-am ascuns acolo unde eu,

Numai în vise poate am pătruns.

Și-ți recunosc că nici chiar Dumnezeu,

- Nu mi-a știut secretu-ndeajuns!

Brăila, august 2017